Alex Borg, Mr World Malta, jfaħħar dak li ħa jsir fil-Belt Victoria, Għawdex hekk kif it-triq prinċipali tar-Rabat ħa tkun qed tiġi rranġata. Alex jgħid, "Aħbar tajba li triq prinċipali fir-Rabat, Għawdex ser tittranġa mill-ġdid bis-saħħa tal-Ministeru għal Għawdex. It-tajjeb ngħidlu tajjeb għax hekk għandu jkun." Hu jkompli jżid, "Però huwa tajjeb ukoll li niftakru fil-bżonn immedjat. Wara li dal-weekend żort in-negozji u residenti tal-Belt Victoria rajt id-dwejjaq u l-preokkupazzjoni li jgħaddu minnha ta' kuljum. X'ser isir fuq il-problema ta' nuqqas kbir ta' parkeġġ? X'qed iżommna milli nfasslu pjan serju sabiex ikollna parkeġġ denju għall-bżonnijiet tal-lum? Parkeġġ ġdid li jaqdi liċ-ċittadin u fl-istess ħin iħares l-ambjent, billi joffri stazzjonijiet għall-karozzi elettriċi." Alex ikompli jikkummenta wkoll, "Dan filwaqt li ma ninsewx grawnd tal-futbol kif jixraqilhom il-tlett klabbs li għandna fil-Belt Kapitali, li bħalissa qed ikollhom iħallsu l-flus biex jagħmlu t-taħriġ tagħhom fl-irħula tal-madwar. U l-aħħar u żgur mhux l-inqas, uffiċċju ta' informazzjoni għat-Turiżmu kif jixraq fil-venda tal-linja, u spazju miftuħ ikbar li jista' jitgawda mill-familji Għawdxin u Maltin." Hu jgħid, "Jien nibqa' nitkellem f'isimkom sakemm li hemm bżonn isir, għax intom ir-residenti u n-negozji jixraqilkom aħjar. Il-Belt Kapitali tagħna jixraqilha aħjar!" Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Stejjer popolari "Il-Ġimgħa L-Oħra Tlifna T-Tarbija Tagħna" – Maxine Aquilina, Eks Judge F'Malta's Got Talent "Kienu Xhur Ta' Uġigħ… L-Agħar Kienet Il-Biża'… Jekk Inkunx Nista' Nerġa' Nagħmel L-Affarijiet Li Nħobb" - Andreana DeBattista "Jien Xorta Se Nkompli Naqra L-Kotba Tiegħek Lil Ibni. Imma Mhux Se Ngħidlu X'Għidt Int Ilbieraħ Filgħaxija." - Evelyn Saliba La Rosa Għaliex Xi Nies Ma Jieħdux Il-Covid Meta Oħrajn Fid-Dar Tagħhom Huma Pożittivi?